Escultura do Renacemento

A escultura do Renacemento enténdese como un proceso de recuperación da escultura da Antigüidade clásica. Os escultores atoparon nos restos artísticos e nos descubrimentos de sitios arqueolóxicos desa época pasada a inspiración perfecta para as súas obras. Tamén se inspiraron na natureza. Neste contexto hai que ter en conta a excepción dos artistas flamengos no norte de Europa, os cales ademais de superar o estilo figurativo do gótico promoveron un Renacemento alleo do italiano, sobre todo no apartado da pintura.Castelfranchi Vegas, Liana (1996) páx.43 
O renacer da antigüidade co abandono do medieval, que para Giorgio Vasari «fora un mundo propio de godos»,Sureda, Joan, (1988) páx.10 e o recoñecemento dos clásicos con tódalas súas variantes e matices foi un fenómeno case exclusivamente desenvolvido en Italia. A arte do Renacemento conseguiu interpretar a natureza e traducila con liberdade e con coñecemento en gran multitude de obras mestras.Sureda, Joan, (1988) páx.13.

 Características 
miniatura|Camafeo en ágata branca, representando Carlos V, obra italiana do século XVI.
miniatura|Escultura ecuestre de Bartolomeo Colleoni realizada en bronce por Verrocchio.
A escultura do Renacemento tomou como base e modelo as obras da antigüidade clásica e a súa mitoloxía, cunha nova visión do pensamento humanista e da función da escultura na arte. Como na escultura grega, a representación naturalista do corpo humano espido buscouse cunha técnica moi depurada, grazas ao minucioso estudo da anatomía humana. En Italia convivían os temas profanos cos relixiosos; agás España e Alemaña, onde primaba o tema relixioso.La Gran Enciclopèdia en català, Volum 7 (2004) Barcelona, Edicions 62, 

O corpo humano representaba a beleza absoluta, xa que a correspondencia matemática entre as partes estaba ben definida, e o contrapposto utilizábase constantemente dende Donatello ata Michelangelo. Neste momento produciuse practicamente a liberación da escultura do marco arquitectónico, os relevos foron feitos coas regras da perspectiva e os personaxes mostráronse con expresións dramáticas que provocaron a sensación de gran "terribilidade" nos sentimentos expostos nas esculturas de Michelangelo, como no rostro do seu David.Ceysson, Bernard (1996) páx. 70-71

Un papel fundamental foi a figura dos mecenas, representados pola igrexa e a nobreza que obtiveron, en troques, prestixio social e influencia política, e abranguían todas as materias: relixiosa, retratos mitolóxicos, cotiáns e retratos de personaxes.La Gran Enciclopèdia en català, Volum 17 (2004) Barcelona, Edicions 62, 

No Renacemento reapareceu a glíptica grecorromana, que fora case completamente esquecida durante a Idade Media na talla de pedras preciosas (agás algunhas mostras da arte romana de Oriente), e dende o século XVI labráronse fermosos camefeos de gusto clásico, tan perfectos que ás veces se confunden cos antigos. Malia todo, si que se restabeleceu o uso das tallas de pedras preciosas, tan prezadas polas civilizacións grega e romana. Estes pequenos relevos serviron aos escultores de modelo, unha vez ampliados, para a decoración de grandes medallóns de palacios de Italia e o reino de Francia.Ceysson, Bernard (1996), páx. 102

 Notas 

 Véxase tamén 

 Bibliografía 
 Castelfranchi Vegas, Liana. El arte en el Renacimiento . Barcelona, M. Moleiro, 1997. ISBN 84-88526-26-1.
 Sureda, Joan. Historia Universal del Arte: El Renacimiento I . Barcelona, Editorial Planeta, 1988. ISBN 84-320-8905-2.

Categoría:Renacemento
Categoría:Historia da escultura